cyanic-selkie/wikianc huggingface dataset:
Brienne-le-Château
Geografi
Brienne-le-Château ligg sør i Champagne-provinsen, i Paris-bassenget 20 mil søraust for Paris, og innanfor naturparken forêt d'Orient, like nord for dei tre kunstige vatna der. Elva Aube markerer den søraustlege grensa til kommunen, som elles er prega av ein ås der slottet som har gjeve namn til kommunen, Château de Brienne, ligg. Namnet «Brienne» kan koma frå det keltiske briavenna som tyder 'pongtong' og kan visa til den gamle hamneverksemda i området (særleg i nabokommunen Brienne-la-Vieille).
Med klokka frå sør grenser Brienne-le-Château til kommunane Brienne-la-Vieille, Mathaux, Blaincourt-sur-Aube, Vallentigny, Saint-Léger-sous-Brienne, Maizières-lès-Brienne, Juzanvigny og Crespy-le-Neuf.
Historie
Området blei truleg folkesett av gallarar. Festningen deira blei øydelagd av normannarar i 951. Frå 900-talet danna Brienne eit grevskap som gav namn til det framståande huset Brienne. Fram til slutten av 1700-talet åtte fem familiar etter kvarandre grevskapen: Brienne, d'Enghien, de Luxembourg, de Loménie og de Bauffremont. Særleg Loménie-familien utvikla byen frå 1500- til 1700-talet. Under den franske revolusjonen blei kommunen ei stund kalla «Brienne-le-Bourg».
Frå 1779 til 1790 husa Brienne ein militærskule der Napoléon Bonaparte var elev i 5 år, frå 1779 til 1784, før han fullførte studia sine ved École militaire i Paris. 3. april 1805 overnatta Napoleon i Brienne-slottet undervegs til Italia for kronast til konge. 29. januar 1814 var byen åstad for eit slag mellom Napoleon og dei allierte i Den sjette koalisjonskrigen. Slaget ved Brienne enda med fransk siger, men byen blei teken og gjenteken av dei ulike styrkane, og til slutt øydelagd av brann. Frå 1849 til 1889 var byen kjend som Brienne-Napoléon.
15. juni 1940 blei store delar av byen også øydelagde av brann.
Sowerby Bridge
Sowerby Bridge  er ein by i grevskapet West Yorkshire i England. Han har kring 10 000 innbyggjarar.
Kirejevsk
Kirejevsk (russisk Кире́евск) er ein by i Tula oblast i Russland med om lag 25 000 innbyggjarar. Han ligg ved elva Olen, rundt 40 km søraust for Tula.
Han har vore kjend sidan andre halvpart av 1700-talet som kosakk-landsbyen Kirejevskaja (russisk: Кире́евская). På 1800-talet vart det starta utvinning av jernmalm i området. Under sovjettida fekk han først status som urbanliknande busetnad under namnet Kirejevka (russisk: Кире́евка) og fekk i 1956 bystatus. Namnet vart då endra til det noverande Kirejevsk.
Kongressbiblioteket i USA
Kongressbiblioteket i USA, Library of Congress er eit bibliotek i Washington D.C. Det tener som forskingsbibliotek for Kongressen i USA, og er ofte rekna som eit nasjonalbibliotek, sjølv om ein slik status ikkje er felt ned i lovverket.
As-Safirah-distriktet
As-Safira (arabisk السفيرة, as-Safīrah) er eit distrikt (mantiqah) i Syria som administrativt høyrer til Aleppo guvernement. I folketeljinga i 2004 hadde det eit folketal på 178 293. Det administrative senteret er byen Al-Safira.
Kongressbiblioteket i USA
Historie
Biblioteket blei skipa i 1800. Det er den eldste føderale kulturinstitusjonen i USA.
James Madison skal ha hatt den opphavlege ideen om å skapa eit kongressbibliotekt, og kom først med eit slikt forslag i 1783. Kongressbiblioteket blei så skipa under president John Adams den 24. april 1800, då den amerikanske regjeringa flytta frå Philadelphia til den nye hovudstaden Washington. Ein del av loven fordelte 5000 dollar «for the purchase of such books as may be necessary for the use of Congress ... and for fitting up a suitable apartment for containing them.» Det blei bestilt bøker frå London, og ei samling av 740 bøker og tre kart blei husa i den nye United States Capitol.
As-Safirah-distriktet
Dei største byane er Al-Safira og Khanasir. Hovudnæringa i distriktet er jordbruk. Sidan antikken har Al-Safira vore eit frodig område med korn og andre avlingar.
Erýmanthos (fleirtyding)
Erýmanthos, Erymanthos eller Erymanthus er namn på fleire geografiske einingar i Hellas:
As-Safirah-distriktet
Inndelingar
Distriktet as-Safira er delt inn i fem underdistrikt eller Nāḥiyas (folketala er frå folketeljinga i 2004):
Chiriguano Bay
Chiriguano Bay er ei bukt nordaust for Strath Point ved sørenden av Brabant Island i Antarktiske Arkipel. Bukta vart kartlagd og kalla «Bahia Chiriguano» av Den argentinske antarktisekspedisjonen, 1948–49, etter den argentinske taubåten «Chiriguano» som tok del i kartlegginga.
Erýmanthos i Akhaía
Erýmanthos (gresk Ερύμανθος) er ein kommune i periferieininga Akhaía i periferien Vest-Hellas i Hellas. Erýmanthos ligg sør for Pátra og grensar i sør mot periferieininga Ilía. Kommunen har namn etter fjellet Erýmanthos.
Administrativ inndeling
Kommunen vart danna i 2011 ved at ein slo saman dei tidlegare kommunane Dei fire tidlegare kommunane er no kommunaleiningar.
Byar og tettstader
Dei største byane og tettstadene i kommunen er:
NASAMS
Norwegian Advanced Surface-to-Air Missile System, forkorta NASAMS, er eit mobilt modulbasert luftvernsystem utvikla av Kongsberg Gruppen i samarbeid med Raytheon. Systemet er brukt av Luftforsvaret i Noreg.
NASAMS bruker ei gruppe radarar som blir plasserte rundt området som systemet skal verne. Kvar radar er kopla til ei kontrollvogn som samlar og analyserer data frå radarane. Kontrollvognane kan kommunisere seg imellom med eit trådlaust kryptert nettverk. Når ein trugsel vert oppdaga, vil eit av dei mange lette utskytningsrampane avfyre eitt eller fleire missil. AMRAAM-missila har eigne radarar for å finne og øydeleggje måla og er ikkje avhengige av resten av systemet etter utskyting.
Erfaringar viser at NASAMS-systemet er i stand til å utføre oppgåvene sine sjølv med mange manglar. Det treng ikkje å vere eit heilt batteri for å fungere tilnærma optimalt.
Mona Vetrhus
Mona Vetrhus er ein norsk diktar og programleiar frå Uskedalen.
Ho har vore programleiar for radioprogrammet Diktafon på NRK og debuterte som forfattar med diktsamlinga Nokre gutar kjem ikkje heim i kveld i 2012.
Isfjordsmarsjen
På det meste hadde marsjen over 300 deltakarar kvart år. Isfjorden Marsjklubb var arrangør.
Både Romsdalsmarsjen og Vengjedalsmarsjen gjekk på same tida slik at tilreisande deltakarar kunne delta i alle tre turmarsjane.
Lipki
Lipki (russisk Липки) er ein by i Tula oblast i Russland med om lag 10 000 innbyggjarar. Han ligg rundt 30 km sør for Tula.
Landsbyen Lipki har vore kjent sidan 1600-talet. I 1949 fekk han status som urbanliknande busetnad i samband med utvinning av kol i nærleiken. Han fekk bystatus i 1955.
Knut Vartdal (fleirtyding)
Knut Vartdal kan vise til:
The Jazz Age av The Bryan Ferry Orchestra
The Jazz Age er det fjortande studioalbumet til Bryan Ferry, gjeve ut under namnet The Bryan Ferry Orchestra. Albumet består av nyinnspelingar av Ferry og Roxy Music sine songar i 1920-tals jazzstil. Dei 13 songane vart valde ut frå 11 album, frå og med Roxy Music (1972) til det forrige studioalbumet hans, Olympia (2010). Albumet vart produsert av Ferry og Rhett Davies i lag med, med arrangement av Colin Good. Det kom ut 26. november 2012 i ei 10" vinyl folio-utgåve og på 12"-vinyl, CD og digitalt på BMG Rights Management.
Plateomslaget for The Jazz Age består av illustrasjonar av den kjende franske plakatkunstnaren Paul Colin (1892–1985).
Ferry sjølv spelar ikkje på albumet, som hovudsakleg er instrumentalt. Ferry snakka om inspirasjonen bak nytolkingane i Clash: «Eg har på eit vis gått attende til musikken eg likte å lytte til då eg var ung gut, ni eller ti år gammal - eg var verkeleg ganske moden for alderen.»
Albumet nådde 50. plassen på UK Albums Chart, som var den lågaste plasseringa i karrieren til Ferry.
Pokémon Legends: Arceus
Pokémon Legends: Arceus er eit action-rollespel utvikla av Game Freak og utgjeve av Nintendo og The Pokémon Company til Nintendo Switch. Det høyrer til den åttande generasjonen av Pokémon-spel og fungerer som ein prequel til Pokémon Diamond og Pearl (2006), Pokémon Platinum (2008) og remakane Pokémon Brilliant Diamond og Shining Pearl (2021).
Spelet vart utgjeve den 28. januar 2022, etter å ha vorte annonsert som del av 25-årsjubileet til Pokémon saman med Pokémon Brilliant Diamond og Shining Pearl. Trass i at det har andre spelemekanikkar samanlikna med dei tradisjonelle Pokémon-spela, fekk Pokémon Legends: Arceus positiv mottaking og selte over 6,5 millionar kopiar ei veke etter utgjevinga.
19. serierunde i Adeccoligaen 2013
19. serierunde i Adeccoligaen 2013 vart gjennomført med ein kamp fredag 16 august, ein kamp laurdag 17. august og seks em kampar søndag 18. august.
Nils Kristen Sandtrøen
Sandtrøen var aktiv i AUF og deltok i 2011 på fylkinga sin sommarleir på Utøya. Han overlevde terroråtaket ved å symje frå øya. Sidan var han journalist i Aftenposten og i Arbeidets Rett, samt 2014-15 rådgjevar for stortingsgruppa til Arbeidarpartiet. Hausten 2015 vart han vald til kommunestyremedlem i Tynset, og deretter varaordførar 2015-17 for Tynset.
Gjennom stortingsvalet 2017 fekk Sandtrøen plass på Stortinget, attvald i 2021. Perioden 2017-21 hadde han sete i Næringskomiteen.
Terminus Mountain
Terminus Mountain er eit fjell over 800 moh, som ligg like sør for Adamsbreen på austsida av Royal Society Range i Victoria Land. Det vart klatra den 1. mars 1911 av Thomas Griffith Taylor og den vestlege gruppa under Terra Nova-ekspedisjonen, 1910-13. Det fekk dette namnet av Taylor fordi det vart det mest fjerntliggande punktet dei klatra i området.
Sieneke
Sieneke Ashley Kristel Peeters, kjend som Sieneke er ein nederlandsk songar. Ho representerte Nederland i Eurovision Song Contest 2010 og kom på 14. plass i den andre semifinalen.
Dallmann Bay
Dallmann Bay er ei bukt som ligg mellom Brabant Island og Île Anvers, knytt til Gerlachesundet av Schollaert Channel i Antarktiske Arkipel. Ho vart oppdaga og først grovt kartlagd i 1874 av den tyske kvalfangarkaptein Eduard Dallmann, og vart namngjeven av Dallmann etter Society for Polar Navigation i Hamburg, som finansierte ekspedisjonen til Dallmann. Ho vart seinare kartlagd av Den franske antarktisekspedisjonen, 1903–05, under Jean-Baptiste Charcot.
Tujia
Tujia (kinesisk skrift 土家族, pinyin tǔjiāzú; endonym bizika 毕兹卡) er eit av dei 55 offentleg erkjende minoritetsfolka i Folkerepublikken Kina. Ifølgje folketeljinga i 2000 var det 5,75 millionar tujiaer i Kina, for det meste i Wulingfjella, i provinsane Hunan og Hubei, samt i tilstøytande område.
Tujiakulturen har under heile 1900-talet vore under sterkt press. Folket har i stor grad tilpassa seg den dominerande hankinesiske kulturen. Kanskje berre 20 000 til 30 000 tujiaer nyttar folkegruppas opphavlege talemål, dei hine talar kinesisk eller miaospråk.
Tujiane er kjende for sine songtradisjonar, si visedikting og for handdansen baishou. Denne selskapsdansen er kjend frå 1500-talet. Han nyttar seg av 70 ulike, rituelle gester som viser til ulike sider ved krigføring, landbruk, jakt, hoffliv og tradisjonelt levesett.
Vengjedalsmarsjen
Vengjedalsmarsjen var ein turmarsj som vart arrangert i Vengjedalen i bygda Isfjorden i Rauma kommune. Vengjedalsmarsjen vart arrangert 18 gonger kvart år ved jonsoktider frå 1992. Det siste året marsjen vart arrangert var i 2010. Lengdene var 5, 10 og 12 km.
På det meste hadde marsjen over 300 deltakarar kvart år. Isfjorden Marsjklubb var arrangør.
Både Romsdalsmarsjen og Isfjordsmarsjen gjekk på same tida slik at tilreisande deltakarar kunne delta i alle tre turmarsjane.
Distriktet Delvinë
Distriktet Delvinë (albansk: Rrethi i Delvinës) var eit distrikt i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. I dag inngår området i regionen Vlorë. Hovudstaden i distriktet var Delvinë.
Etter kommunereforma i 2014 er dei tidlegare landkommunane og bykommunane i dag fordelte slik på dei nye kommunane:
Margaret av Skottland
Margaret var dronning av Skottland frå ca. 1070 til ho døydde. Ho var gift med Malcolm III, og saman grunnla dei Huset Dunkeld.
Tidleg liv
Margaret var truleg fødd i Reska ved Nádasd i Ungarn, og var den yngste av fire barn. Mora var den tyske prinsessa Agatha av Bulgaria, og truleg ein slektning av den tysken-romerske keisaren Henrik III eller ei dotter av Jaroslav I av Kiev. Faren var den engelske prinsen Edvard den landflyktige, bror av Edvard vedkjennaren og son av Edmund II av England. Edvard søkte tilflukt hjå Stefan av Ungarn etter at danane tok kontroll over Wessex. Margaret voks opp ved det ungarske hoffet, der ho fekk ei god utdanning.
Dronning
Tradisjonen fortel at familien planla å dra til Ungarn, men skipet kom ut av kurs og dreiv i land i Skottland, på staden som i dag heiter St. Margaret's Hope. Der blei familien teken imot av Malcolm III Canmore. Ein annan versjon er at Edgar Aetheling etter eit mislukka opprør i 1068 flykta med familien til Skottland.
Den første kona til Malcolm, Ingebjørg Finnsdotter, døydde før 1070, kanskje allereie i 1066. Kongen fall for den vene og intelligente Margaret, og fridde til henne. Dei gifta seg i 1069 eller 1070 i Dunfermline Castle, og i 1070 blei ho krona som dronning av Skottland.
Paret fekk åtte barn:
Gjennom hennar innverknad skal Malcolm ha blitt endra frå å vera grov og brutal til å vera ein av dei mest rettskafne kongane av Skottland. Han lærte aldri å lesa, men likte svært godt å sjå i dei illuminerte manuskripta til kona. Ei av bøkene hennar, ei evangeliebok i lommeformat, er no ved Bodleian Library i Oxford, medan nokon andre verna bøker kanskje er hennes. Hittil hadde ein snakka gælisk ved det skotske hoffet; Margaret fekk dette erstatta med engelsk. Ho arbeidde òg aktivt for å få slutt på messeliturgi som hadde utvikla seg lokalt, og uteværet av nattverden – nokre keltiske munkar hadde nemleg teke til seg Paulus sine ord om å ta imot nattverden på urett vis i slik grad at dei heilt hadde slutta å ta imot han.
Ho gjorde mykje for å spreia den katolske forma for kristendom i Skottland, der den keltiske kyrkja framleis dominerte. Saman med Malcolm grunnla ho Dunfermline Abbey i 1072, og dette tok over for Iona som gravstad for kongar av Skottland. Ho fekk òg vekt liv i klosteret på Iona, som hadde byrja å forfalla. Margaret var fascinert av eremittane i den keltiske kyrkja, og vitja nokre av dei i cellene deira. Elles gjorde ho det ho kunne for å fjerna dei siste ulikskapane mellom keltisk kristendom og den katolske læra.
Heile tre av sønene hennar blei kongar av Skottland: Edgar, Aleksander I og David I. Dottera Edith gifta seg med Henrik I av England og blei krona som Matilda av England, kjent som Good Queen Maudi. Ho blei stammor til det noverande britiske kongehuset, som gjennom henne kan visa til røter til dei angelsaksiske kongane.
Margaret levde eit asketisk liv, og unnte seg sjølv lite mat og søvn. I 1092 blei ho alvorleg sjuk, og ein meiner at utmatting kan ha bidrege til dette. Ho døydde 16. november 1093, fire dagar etter at ho hadde fått vita at mannen og sonen deira Edward hadde falle i eit bakhald. Ho blei gravlagd saman med Malcolm i Dunfermline Abbey.
Helgen
Matilda sørgde for at det blei skrive ein biografi om Margaret. Det var truleg Turgot av Durham som skreiv han; han hadde vore ein av fangane tekne av Vilhelm erobraren fangar og hadde flykta til Noreg, der han underviste i kyrkjemusikk ved hoffet. Vita Margaretae Scotiae reginae blei skrive mellom 1104 og 1108.
Kort tid etter at ho døydde byrja skottane å æra henne som helgen, og det skal ha skjedd fleire mirakel ved grava hennar. I 1250 blei ho heilagkåra av pave Innocens IV, og 19. juni same året blei leivningane hennar skrinlagde. I 1560 blei klosteret plyndra under reformasjonen, men beina etter Margaret og Malcolm blei redda og frakta til Escorial utanfor Madrid, der dei blei lagde i eit kapell som var innretta for føremålet. Hovudet hennar blei teke til Edinburgh, der det ei tid tilhøyrde Maria Stuart. Seinare kom det til Antwerpen, og så til jesuittane i Douai.
I 1673 utnemnde Klemens X henne til skotsk nasjonalhelgen, nest etter apostelen Andreas. I 1693 blei festen hennar gjort universell, i ein periode der dei siste skotske Stuartane budde i Roma. Ho er den einaste skotske helgenen som har fått denne æra.
Minnedagen hennar er 16. november, og ho har ein translasjonsfest 19. juni. Sistnemnde fest har òg blitt feira 10. juni på grunn av ein feil kyrkjehistorikaren kardinal Cesare Baronius gjorde då han skreiv henne inn i Martyrologium Romanum.
Baciu
Baciu (ungarsk Kisbács, tysk Botschendorf) er ein kommune i Cluj fylke i Romania. Kommunen inngår i storbyområdet til fylkeshovudstaden Cluj-Napoca.
Busetnader
Baciu er ein comună (landkommune) med desse busetnadane:
Mount Theseus
Mount Theseus er eit markant fjell, 1830 moh, like sør for Clarkbreen i Olympus Range i Victoria Land. Det vart namngjeve av Victoria University of Wellington Antarctic Expedition (VUWAE) (1958–59) etter ein figur i gresk mytologi.
Plavsk
Plavsk (russisk Плавск) er ein by i Tula oblast i Russland med om lag 17 000 innbyggjarar. Han ligg ved elva Plava, rundt 60 km sør for Tula.
Han vart grunnlagd i 1540 og fekk bystatus i 1949.
Spalding i Lincolnshire
Spalding  er ein by i grevskapet Lincolnshire i England. Han har kring 30 000 innbyggjarar og ligg ved elva Welland. Spalding er kjend for ein årleg blomeparade som trekkjer til seg vitjande frå heile verda.
Fargemåling
Fargemåling eller kolorimetri er ein metode for å fysisk skildre menneske si oppfatning av fargar på grunnlag av målingar av energispektra til fargane. Det minnar om spektrofotometri, men baserer seg på å redusere spekteret til ein får den fysiske fargeoppfatninga.
Kompensator
Ein kompensator er eit apparat til å motverke eller kompensere ei forandring. Det kan vise til:
Fargemåling
For å måle fargane nyttar ein eit kolorimeter.
Duperré Bay
Duperré Bay er ei bukt som ligg like nordaust for Hulot Peninsula heilt sørvest på Brabant Island i Antarktiske Arkipel. Ho vart oppdaga av Den franske antarktisekspedisjonen, 1903–05, under Jean-Baptiste Charcot, som namngav ho etter viseadmiral Charles Duperré i Den franske marinen.
Olav Lysne
Olav Lysne er ein norsk informatikar. Han leier seksjonen for nettverk og distribuerte system ved Simula Research Laboratory. Han er òg professor ved Universitetet i Oslo, der han leier den strategiske forskingsgruppa ConSeRNS.
Olav Lysne har særleg forska på korleis nettverksarkitektur har innverknad på yting, tenestekvalitet og oppetid i datanettverk. Spesielt har resultat knytt til målingar av robustheit i dei norske telenetta skapt debatt i telekom-bransjen. I 2015 spelte han ei sentral rolle i å klargjera i kva grad Aftenposten sine funn av falske basestasjonar i Oslo var reelle.
I 2014 og 2015 var Lysne var leiar for «Lysneutvalget» - eit regjeringsoppnemnt utval som kartla samfunnet sin digitale sårbarheit og føreslo informasjonstryggleikstiltak. I 2016 vart Lysne II-utvalet nedsett. Dette utvalet fekk i oppgåve å greia ut behovet for digital grensekontroll i Noreg.
Christoph Höhne
Christoph Höhne er ein tysk friidrettsutøvar frå Borsdorf i delstaten Sachsen som i 1968 vart olympisk meister i 50 km kappgang og like eins europameister 1969 og 1974 på same distansen. Han representerte Aust-Tyskland.
Galasy ZMesta
Galasy ZMesta (russisk og kviterussisk Галасы ЗМеста, norsk transkripsjon Halasy ZMesta, 'stemmane i byen') er eit kviterussisk band beståande av vokalist Dmitrij Butakov, Irina Sorgovitskaja, Jevgenij Kardasj, Jevgenij Artjukh og Maksim Ponomarenko. Bandet skulle ha representert Kviterussland i Eurovision Song Contest 2021 med den russiskspråklige songen «Ja nautsju tebja» (eg skal læra deg), men vart diskvalifisert då EBU kunngjorde at bidraget ikkje var i tråd med tevlingsreglane.
Bakgrunn
Galasy ZMesta vart skipa i 2011, då musikarar frå eit band i byen Baranavitsjy byrja å samarbeide med medlemmar av det lokale komikerkollektivet KVN. Kollektivet var basert på den legendariske russiske humor-tv-showet KVN. I starten dreiv det nyetablerte bandet hovudsakleg med å parodiere songar, men starta etter kvart å produsere sitt eige materiale og eigne songar.
I januar 2021 leverte Galasy ZMesta eit bidrag til det kviterussiske uttakinga til Eurovision Song Contest 2021 i Rotterdam i Nederland. Av rundt 50 innsende bidrag, valde den kviterussiske kringkastaren Belaruskaja Tele-Radio Kampanija (BTRK) Galasy ZMesta og songen «Ja nautsju tebja» internt til å representere landet i Rotterdam.
Grefsen Folkesanatorium
Grefsen Folkesanatorium var eit sanatorium i Kristiania skipa i 1858 som det private kaldvassbadet Grefsen Vandcuranstalt, òg kalla Grefsen Bad. Sanatoriet ligg i Kjelsåsveien 49 og 51 på Grefsen i Oslo og er samansett av av fleire bygningar. Alle er kommunalt verna og er eit kulturminne.
Det private badet vart lagt ned i 1898 og same år tok dr. John Fredrik Tank Mjøen over og dreiv staden som eit privat sanatorium for tuberkuløse. Frå 1902 til 1908 var overlege Olaf Tveten leiar og i 1909 tok Kristiania sanitetsforening over og stifta Grefsen Folkesanatorium med 120 sengeplassar. I 1916 fekk sanatoriet eiga avdeling for born med 18 sengar, kapasiteten for dei vart seinare bygd ut til 40.
Grefsen Folkesanatorium blei drive fram til det vart lagt ned i 1970.
Galasy ZMesta
Politisk kritikk av bidraget
Delar av Eurovision-pressa meinte det kviterussiske bidraget var vald for å støtte Lukasjenko. Gruppa Galasy ZMesta har offentleg kritisert demonstrasjonane og gjeve støtte til presidenten. Nettstaden eurovoix.com kritiserte teksten til bidraget og omtalte han som «ei sterk støtte for ein regjeringsagenda som kneblar innbyggjarane sine og fengslar journalistar for å snakka ut om sakar rundt grunnleggjande menneskerettar». Nettstaden kunngjorde samstundes at dei ikkje kom til å rapportera noko meir rundt deltakinga til Kviterussland og oppfordra andre nettstadar til å gjera det same.
Parallelt med dette kravde fleire menneskerettsgrupper, fans og politiske styresmakter at Kviterussland måtte diskvalifiserast frå tevlinga. Blant anna vart det starta fleire underskriftskampanjar for å få EBU til å utestengje landet. Den svenske kringskastaren SVT vedtok samstundes å utestenge den kviterussiske juryen som skulle ha røysta i Melodifestivalen på grunn av «situasjonen i landet». Den kviterussiske juryen vart i staden erstatta av ein britisk jury.
11. mars kunngjorde EBU at det kviterussiske bidraget ikkje var i tråd med reglane til Eurovision Song Contest, og at «Ja nautsju tebja» utfordra den «ikkje-politiske naturen» til Eurovision Song Contest. EBU konkluderte med at bråket rundt songen risikerte å sverte ryktet til Eurovision Song Contest, og sa at songen ikkje kunne tillatast i sin noverande form. I staden måtte BTRK endre bidraget eller levere inn eit nytt bidrag, elles ville Kviterussland bli diskvalifisert frå tevlinga. 26. mars vart Kviterussland diskvalifisert frå tevlinga, då det nye bidraget heller ikkje var i tråd med reglane til Eurovision Song Contest.
Danmarks kulturkanon
Danmarks kulturkanon (eller berre Kulturkanonen) er ei liste over 108 kunstverk som blei utvikla frå 2005–6 som eit statleg initiert forsøk på ei kanondanning av essensielle verk i Danmarks kunst- og kulturarv. Idéen om kulturkanonen blei lansert hausten 2004 av dåverande kulturminister Brian Mikkelsen. Kulturkanonen blei laga av ulike komitear med professor Jørn Lund som formann for alle. Den endelege versjonen av kanonen kom ut 24. januar 2006.
Plantenæringsstoff
Plantenæringsstoff eller plantenæringsemne er grunnstoff plantane treng for å fullføra livssyklusen sin på ein normal måte. Næringsstoffa kan ikkje erstatta kvarandre, men har alle unike roller i biokjemien til plantane. I alt er det kjend 17 stoff som er naudsynte for høgre plantar: C, H, O, N, P, K Ca, Mg, S, Cl, Fe, B, Mn, Zn, Cu, Mo og Ni.
Plantenæringsstoffa er delt inn i makronæringsstoff, som plantane krev mykje av, og mikronæringsstoff, som plantane krev lite av. I tillegg finst det nyttestoff, som ikkje er naudsynte for at planten skal overleva og formeira seg, men som har andre gunstige effektar.
Plantene treng i stort mun dei same stoffa som dyr, men folk og dyr treng òg nokre stoff plantane ikkje treng, so som natrium, krom og selen. Sume plantar har avvikande næringskrav, særleg på kva mikronæringsstoff dei krev.
I jordbruket er det vanleg å gjødsla for å sikra at plantane har god nok tilgang på næring. Ei vitskapleg forståing av plantenæringsstoff voks fram ved midten av 1800-talet, særleg gjennom arbeidet til kjemikaren Justus von Liebig.
Karbon, hydrogen og oksygen
Karbon, hydrogen og oksygen er dei tre einaste plantenæringsstoffa planten ikkje treng taka opp gjennom jordvæska, og dei er difor rekna som dei einaste næringsstoffa som ikkje er mineralnæringsstoff. I vanleg klima vil ikkje planten mangla desse for å syntetisera organiske sambindingar. Stoffa utgjer i regelen 85-95 % av tørrstoffet i planten, og ein endå større del i ein plante som ikkje er tørka: Hovuddelen av hydrogenet og oksygenet i ein plante ligg føre som vatn.
Om lag 45 % av tørrvekta til plantane er karbon, og karbon er òg grunnskjelettet i alle organiske sambindingar. Stoffet vert teke opp gjennom fotosyntesen, der uorganisk CO2 vert gjort om til glukose.
Oksygenet er òg om lag 45 % av tørrvekta, og finst i ei rekkje sambindingar. Stoffet vert teke opp både frå jord, luft og vatn.
6 % av tørrvekta er rekna vera hydrogen. Hydrogen finst i so godt som alle organiske sambindingar, og H⁺-ionet er ionet plantane skil ut for å taka opp andre positivt ladde næringsstoff.
Primære makronæringsstoff
Nitrogen, fosfor og kalium er rekna som dei primære makronæringsstoffa, og det er desse planten treng nest mest av (etter C, H og O). Av plante-tørrvekta er 1,5 % ofte nitrogen, 0,2 % fosfor og 1,0 % kalium.
Nitrogen vert teke opp som nitrat og ammonium frå jorda. Det kjem i hovudsak frå nedbryting av organisk materiale og nitrogenfiksering av nitrogenfikserande bakteriar. Sume plantar, som erteblomfamilien, har symbiose med slike bakterier på røtene, og får nitrogen på det viset.
Nitrogenet i plantane vert redusert til ammoniakk, og nytta til å byggja opp mellom anna protein, nukleinsyrer og klorofyll. Er det litt for lite nitrogen vil føra til at proteina og kloroplastane i gamle blad vert brytne ned til aminosyrer og flytta til vekstsona. Vert mangelen større vil planten visna, gulna og døy.
Fosfor vert teke opp som fosfat (H2PO4⁻ eller HPO4²⁻) frå jorda. Fosfatet kjem opphavleg frå forvitring av apatitt, men mykje av det plantetilgjengelege fosforet vil vera eit resultat av nedbrytinga av organiske fosfor-sambindingar. Brorparten av fosforet vil i alle høve ikkje vera tilgjengeleg for plantar.
Inne i planten er fosfat mobilt, og vert nytta som energiberar (til dømes ATP), i cellemembranen, og i nukleinsyrene. Fosformangel vil i fyrste omgang syna seg ved at eldre plantedelar vert raudblå, og ved nedsett vekst.
Sekundære makronæringsstoff
Svovel, magnesium og kalsium er rekna for sekundære makronæringsstoff. Av plantevekta er ofte 0,2 % svovel, 0,2 % magnesium og 0,5 % kalsium. Til saman utgjer makronæringsstoffa om lag 99 % av plantetørrvekta.
Svovel vert teke opp av plantane hovudsakelg som sulfat, men tidvis òg som S2O32-. Små mengder svovel kan òg verte teke opp som SO2 gjennom stomata til lauva. Ein finn svovel både organisk og uorganisk i jorda, og det er sjeldan problem med for lite.
I plantane vert svovelet redusert, og raskt forma om til aminosyra cystein, som er byggjestein for andre svovelhaldige organiske sambindingar. Svovelet er med i enzym, i B-vitamin, smaksstoff og fungerer danande og stabiliserande på molekyla. Mangel på svovel vil i fyrste omgang syna seg som bleikna, nye blad.
Magnesium vert teke opp som eit toverdig ion. Mykje kalium i jorda vil kunne hindra opptak av magnesium, og føra til mangelsjukdomen beitekrampe i husdyr.
Vjatsjeslav Ivanenko
Vjatsjeslav Ivanovitsj Ivanenko er ein tidlegare friidrettsutøvar frå Kemerovo som i 1988 vart olympisk meister i 50 km kappgang som representant for Sovjetunionen.
Plantenæringsstoff
Sekundære makronæringsstoff
Kalsium vert teke opp som eit toverdig ion, og mykje kalium vil hindra opptak av kalsium òg. Stoffet vert teke opp av unge rotceller, og plantane treng stadig rotvekst for å kunna taka opp meir kalsium. Kalsium vert teke opp passivt, og fylgjer stort sett med respirasjonsstraumen. Der kalsiumet ender opp, vert det verande: Det er lite mobilt i silsafta.
Vierfamilien
Vierfamilien (Salicaceae), også kalla pilefamilien, er ein plantefamilie i vierordenen. Alle artane i familien er buskar eller tre med spreidde blad. Dei fleste har blomar utan kronblad og ofte også begerblad.
Vjatsjeslav Ivanenko
Ivanenko tok sølvmedaljen på 50 km ved EM 1986 i Stuttgart, 59 sekundar bak Hartwig Gauder frå Aust-Tyskland. Året etter tok han bronsemedaljen på same distansen under verdsmeisterskapen i Roma, over tre minuttar bak verdsmeister Gauder og to-og-eit-halvt minutt bakom sølvvinnar Ronald Weigel. Under Sommar-OL 1988 i Seoul makta Ivanenko å vinne gullmedaljen på 50-kilometeren, med sitt livs bestetid på 3.38.29 viste han dei same to austtyskarane Weigel og Gauder til sølv- og bronseplass.
Plantenæringsstoff
Sekundære makronæringsstoff
I plantane er kalsiumet både som frie ion, salt og bundne til organiske grupper. Det aktiverer ei rad enzym, stabiliserar cellemembranar og driv både organiske og uorganiske ion gjennom membranen. Utan kalsium vil heller ikkje pollen kunna spira eller pollenslangar veksa.
Vierfamilien
Plantar frå vierfamilien veks i nesten alle landområde som ikkje er dekte av is, men opptrer ikkje i Sahara, Den arabiske ørken, Atacamaørkenen, sørlege Patagonia, New Zealand eller størstedelen av Australia.
Plantenæringsstoff
Mikronæringsstoff
Det er uklårt korleis plantane tek opp bor, men det er truleg borsyre (H3BO3) som vert teke opp. Bor flytter seg med fordampingsstraumen i planten, og det vert difor meir bor di høgre i planten ein kjem.
Vierfamilien
Alle artane frå familien i Europa tilhøyrar anten vierslekta (Salix) eller poppelslekta (Populus). Begge desse slektene omfattar særbu-tre og -buskar som blomstrar før lauvsprett. Dei er hurtigveksande og kan lett formeira seg vegetativt. I Noreg veks naturleg osp (Populus tremula) og ei rekke artar av pil, selje og vier som tilhøyrer slekta Salix.
I Cronquist-systemet omfatta familien berre dei tre slektene Salix, Populus og Chosenia, og han var plassert i ein eigen orden, Salicales. I APG III-systemet inneheld familien 55 slekter og er del av vierordenen (Malpighiales). Mange av slektene som er tilførte familien kom frå den no utgåtte familien Flacourtiaceae.
Plantenæringsstoff
Mikronæringsstoff
Bor er kjend virka på daninga av nukleinsyrer, protein og sukker, og for stofftransport. Det er naudsynt i formeiringa og celledifferensieringa til plantane og i fleire prosesser, men korleis bor virker på dette er ikkje heilt kartlagd endå.
Jarn vert teke opp organisk bunde eller som toverdige ion. Stoffet vert teke opp av unge rotceller, og røtene må difor veksa om plantane skal taka opp meir jarn. Storparten av jarnet i jorda er der som rust, og av di rust ikkje er vassløyseleg lyt røtene sleppa ut syre for å løysa jarnet. Kor mykje jarn som er tilgjengeleg, er difor avhengig av kor godt røtene klarar forsura rotsona.
I plantane er jarnet mellom viktig i enzym som transporterer elektron. Jarnet er òg naudsynt i respirasjonen, opptaket av nitritt og sulfat og fotosyntesen.
Kopar er teke opp som toverdige ion. Dei kan nytta organisk bunde kopar, so lenge det organiske komplekset ikkje er for stort. Inne i planten vert koparet bunde organisk, i molekyl som er lite rørlege. Difor er det meir kopar i planterøtene enn over jorda, og vanskeleg å få nok kopar i yngre plantedelar dersom det ikkje er god tilførsle.
Kopar er viktig i mange enzym-system. Stoffet er viktig for linginifiseringa av celleveggene, noko som verjer planten mot sume soppsjukdomar, og særleg mjøldogg.
Mangan vert teke opp som toverdig ion. Denne forma av mangan er vanlegast i sur, vassjuk og pakka jord, noko som ellers er ugunstig for planten. Sume plantar som er tilpassa basisk jord har røter som kan redusera mangan.
Mangan er viktig som aktivator og brubyggjar i enzym-systema. Det er òg naudsynt for å oppretthalde strukturen i kloroplastet, og spalting av vatn i fotosyntesen.
Molybden vert teke opp som molybdat. Av di både sulfat og molybdat er anion, vil sulfat kunna hemma opptaket av molybden. Planten treng lite molybden, men kan hava luksusopptak og taka opp over 100 gonger meir enn dei treng.
I plantane er molybden viktig som elektronoverførar i enzymprosessar, og særleg i nitrogenomsetjinga i plantane. Utan molybden er det uråd å redusera nitrat til nitritt, noko som fører til opphoping av nitrat og hindrar proteindaning. Plantar med for mykje nitrat kan vera helsefårleg for folk og dyr.
Sink vert teke opp som toverdige ion, og er ein prosess plantane sjølve driv. Dei kan ha luksusopptak av sink, dersom det er rikeleg.
Stoffet er viktig i mange enzymsystem, òg i sjølve enzymmolekyla. Utan sink vil nitrogenstoffskiftet gå treigt, og cellene vil raskt byrja mangla RNA.
Klor vert teke opp som klorion. Det er eit raskt opptak. I plantane er klor naudsynt for vass-spalting i vatn, og viktig som eit anion i plantesafta. Nikkel vert teke opp som eit toverdig ion, og lett transportert i planten. Stoffet er viktig for at plantane skal kunna bryta ned urea, og kan byta ut skadelege tungmetall inne i plantane.
Christen Andreas Fonnesbech
Christen Andreas Fonnesbech var ein dansk jurist, politikar og dansk statsminister frå 1874 til 1875.
Georg Monrad-Krohn
Georg Herman Monrad-Krohn var ein norsk professor i medisin, ekspert i nevrologi. Han var far til informatikaren Lars Monrad-Krohn.
Abs-distriktet
Abs-distriktet er eit distrikt i Hajjah guvernement i Jemen. I 2003 hadde distriktet eit folketal på 133 824.
Georg Monrad-Krohn
Monrad-Krohn var son til ein apotekar i Bergen. Etter examen artium 1902 ved Bergen katedralskole og cand.med. 1911, praktiserte han som lege og studerte litt i utanlands, før han vart dr.med. 1919 gjennom avhandlinga Om abdominalrefleksene. Han var så ved Rikshospitalet i Oslo reservelege frå 1917, overlege og professor i nevrologi frå 1922 til 1954, og dekan 1940-45.
Monrad-Krohn er særleg kjend for ei bok om nervesystemet som kom ut i 1914. Boka vart omsett til mange språk og fekk tilnamnet «The Blue Bible». Han vart også kjend for ei utgreiing om ein pasient med Foreign Accent Syndrome (FAS), eller utanlandsk aksent-syndrom på norsk. Frå 1941 til 1946 behandla han «Astrid L.», ei kvinne som etter ei bombe i byen byrja å snakke med tysk aksent. I 1933 stifta han Monrad-Krohns pris for nevrologisk arbeid, ein pris tildelt mellom andre Alf Brodal (1941 og 1960), Vidar Gundersen i 2007, og i 2010 til det danske Rigshospital.
Døra i Skjåk
Døra er ein fjellpassasje som ligg midt i Reinheimen.
Heile Døra inneber:
Administrasjon og eigarskap
Området inngår i Reinheimen nasjonalpark og høyrer til Skjåk Almenning.
Klesplagget bolero
Ein bolero er ei kort, open jakke, ofte utan slagl, som er avskoren rett under ribbeina. Boleroen er gjerne knappa på ei side, av og til dobbelknappa eller kan ha avrunda, knappelause framstykke. Opphavet er den spanske toreadorjakka.
Jakka blei kjend under namnet bolero i samband med at dansen bolero blei utbreidd kring 1800. På slutten av 1800-talet kom damejakker inspirerte av dei spanske jakkene på mote, og blei verande vanlege fram til byrjinga av 1900-talet. På 1960-talet kom boleroen på mote igjen, då ofte i svart fløyel. Søramerikanske gauchoar har sin eigen variant av boleroen, ei slaglaus open jakke med broderi og dekorative tinnknappar som opphavleg blei skapt kring1590.
Norges kirker
Norges kirker er eit dokumentasjonsprosjekt for kyrkjebygg innanfor Den norske kyrkja. Prosjektet vart sett i gang av Riksantikvaren og er no knytt til Norsk institutt for kulturminneforskning. Resultata vart frå byrjinga på 1950-talet publisert i bokserien Norske Minnesmerker utgitt av Riksantikvaren. Frå 2003 har materialet blitt publisert på internett.
Dane County
Dane County er eit fylke sør i den USA-amerikanske delstaten Wisconsin med over 500 000 ibuarar. Om lag halvparten av desse bur i Madison, byen der fylkesadministrasjonen held til. Fylket dekker eit areal på 3 207 km².
Fylket vart grunnlagt i 1836. Ved folketeljinga 2000 vart 34,4 % av ibuarane registrerte som tyskætta, 11,5 % norskætta og 8,9 % av irsk ætt.
Dario Cologna
Dario Alonzo Cologna er ein sveitsisk langrennar frå landsbyen Santa Maria i Val Müstair i kantonen Graubünden. Han er olympisk meister 2010 på 15 km, samt verdsmeister 2013 og olympisk meister 2014 på 30 km fellesstart. Cologna vann verdscupen i langrenn både i 2009, 2011 og 2012.
Aktiv
Cologna debuterte i verdscupen i november 2006. To år seinare slo han seg for alvor inn i verdseliten med ein andreplass i eit verdscuprenn over 30 km i La Clusaz i desember 2008. Ein månad seinare vann han «Tour de ski» med god margin til toaren Petter Northug. Han vann også verdscupen den sesongen. I 2010-sesongen hamna han på tredjeplass i Tour de ski, før han vart olympiameister på 15-kilometeren i Vancouver. Totalt kom han på fjerdeplass i verdscupen 2010. I 2010/11 og på ny i 2011/12 vann han Tour de Ski, også desse gongane med Petter Northug på andreplass. Han vann også verdscupen 2011.
Ivar Digernes
Ivar Arnstein Knutsson Digernes var ein norsk litterat og journalist frå Ørsta, ei tid aktiv i Moskva, seinare i Oslo.
Liv og gjerning
Foreldra hans dreiv gard på Digernes i Ørsta, der han vart fødd. Sjølv gjekk han skulevegen og tok eksamen artium ved Volda landsgymnas i 1922. Året etter reiste han til Oslo, der han arbeidde for aviser knytt til arbeidarrørsla.
Som student engasjerte han seg i Mot Dag-rørsla, noko som førte til at han valde å flytte til Moskva. Der budde han frå 1927 til 1936. I kommunismen sin hovudstad arbeidde han for det meste som litteraturformidlar. Ei rad russiske romanar vart omsett til norsk bokmål, mellom andre av Mikhail Sjolokhov, Maksim Gorkij, Leo Tolstoj og Fjodor Dostojevskij.
Digernes busette seg i Oslo i 1936, og var ei tid redaksjonssekretær i Nordahl Grieg sitt tidsskrift Veien frem. Samstundes studerte han engelsk og tysk språk, i tillegg til historie, ved Universitetet i Oslo.
Under andre verdskrigen budde Digernes med familien i Sverige. Etter krigen arbeidde han som journalist i Friheten, hovudorganet for Norges Kommunistiske Parti. I avisa hadde han ansvar for utanriks- og kulturstoffet. I tillegg fungerte hans som tolk ved den sovjetiske ambassaden i Oslo. Frå 1954 skreiv han for det nystarta tidsskriftet Fossegrimen.
Safura Alizadeh
Safura Alizadeh, kjend som Safura, er ein aserbajdsjansk songar og saksofonist. Ho representerte Aserbajdsjan i Eurovision Song Contest 2010 og enda på andreplass med 145 poeng i den andre semifinalen og på femteplass med 145 poeng i finalen.
Verdscupen i skihopping 1990
Verdscupen i skihopping 1990 omfatta 25 tevlingar. Turneringa tok til med eit normalbakkerenn 3. desember 1989 i Thunder Bay i Canada og vart avslutta i storbakken i Planica den 25. mars 1990. Dei 25 tevlingane fordelte seg på 9 i normalbakkar og 16 i storbakkar. Verdsmeisterskapen i skiflyging 1990 i Vikersundbakken talde med i verdscupen.
Ari-Pekka Nikkola frå Finland vann FIS-premien. Han sigra i fire av dei 25 enkelttevlingane, like mange tevlingar vann František Jež frå Tsjekkoslovakia som enda som fjerdemann i turneringa. Austerrike var suverent best av landslaga, der Noreg ikkje vart betre enn nummer åtte.
Hilal
Hilal (هلال, hilāl) er arabisk for halvmåne og er eit viktig symbol og haldepunkt i islam.
Regionen Vlorë
Regionen Vlorë (albansk: Qarku i Vlorës) er ein region i Albania. Ved ei administrasjonsreform i år 2000 vart distrikta oppløyste som administrativ eining og erstatta av større regionar. Regionen Vlorë omfattar dei tre tidlegare distrikta:
Hilal
Synet av nymånen markerer byrjinga av ein ny månad i den muslimske kalenderen. Dette fastset dermed viktige høgtider, som id ul-fitr og nyttår. Koranen nemner nymånen som eit middel til å måla tiden for menneska og til å slå fast valfarten.
Regionen Vlorë
Hovudstaden i regionen er Vlorë.
Hilal
Muslimske lærde studerte astronomi for å betre kunna fastsetja kva tid nymånen kom til å visa seg. Nokre grupper muslimar, som ismailiar, har gått inn for å rekna ut kva tid nymånen kjem til å syna seg, men størsteparten av sunnimuslimar held fast ved at ein faktisk skal sjå månen for at den nye månaden skal byrja.
Regionen Vlorë
Kommunar og kommunaleiningar
Etter kommunereforma i 2014 er dei tidlegare landkommunane og bykommunane i dag kommunaleiningar i dei nye kommunane:
Hilal
Halvmånen blir brukt som symbol på ein del moskéar og i lag med ei femtakka stjerne på flagga til fleire muslimske land, som Algerie, Aserbajdsjan, Pakistan og Tunisia. Det blir òg brukt som alternativ til krossen av Raudekrossen i muslimske område.
Joe's Corsage
Joe's Corsage er eit samlealbum av Frank Zappa med The Mothers of Invention med songar spelt inn i midten av 1960-åra, før dei spelte inn debutalbumet Freak Out! (1966). Albumet vart sett saman av arkivaren Joe Travers og tittelen er eit ordspel på albumet Joe's Garage frå 1979.
Fleire av songane på Joe's Corsage er demoversjonar av songar som seinare kom ut på Freak Out!. Dei første av desse demoane, truleg spelt inn i 1965, har med Henry Vestine på gitar, som seinare vart medlem av Canned Heat. Her finst òg coverversjonar av the Righteous Brothers sin «My Babe» og Marvin Gaye sin «Hitch Hike».
Thomson Peak
Thomson Peak er ein fjelltopp (2350 moh) som ligg 11 nautiske mil (20 km) søraust for Mount Shute heilt sør i Mirabito Range. Det vart namngjeve av den nordlege geolog-gruppa frå New Zealand Geological Survey Antarctic Expedition (NZGSAE), 1963-64, etter Robert B. Thomson frå New Zealand, forskingssjef ved Hallett-stasjonen i 1960, øvstkommanderande ved Wilkes-stasjonen i 1962 og nestkommanderande ved Scott-basen i 1963-64.
Sokolniki
Sokolniki (russisk Соко́льники) er ein by i Tula oblast i Russland med om lag 11 000 innbyggjarar. Han ligg 60 km aust for Tula.
Fournier Bay
Fournier Bay er ei bukt på nordaustkysten av Île Anvers like vest for Briggs Peninsula i Antarktiske Arkipel. Ho vart truleg oppdaga av den tyske ekspedisjonen, 1873–74, under Eduard Dallmann. Ho vart kartlagd av Den franske antarktisekspedisjonen, 1903–05, under Jean-Baptiste Charcot, og vart namngjeven av han etter viseadmiral Ernest Fournier i Den franske marinen.
Handelspost
Handelspost, handelsstad eller handelsstasjon er ei busetjing eller verksemd skipa for å driva handel ein stad. Typisk er slike postar blitt skipa av folk frå fjerntliggjande område for å handla med lokale, men dei kunne også brukast til handel mellom lokale innbyggjarar. Handelspostar er ofte knytte til kolonisering.
Sokolniki
Landsbyen Sokolniki har eksistert i sidan 1800-talet. Han fekk bystatus i 1958.
Handelspost
Døme
Dei gamle grekarane hadde handelspostar kalla emporion. Romarane plasserte ei mengd strategiske handelspostar langs handelsruter som dei kalla emporia.
Hanseatiske kontor var handelsstasjonar skipa av Hansaen i byar der dei dreiv handel.
Buyei
Buyei eller bouyei (eigennemning buxqyaix; 達斡爾族, pinyin bùyīzú) er eit av de 55 offentleg erkjende minoritetsfolka i Folkerepublikken Kina. Ifølgje folketeljinga i 2000 var det 2 971 460 buyei i Kina. 94 % av buyeifolk bydde då i provinsen Guizhou, og elles i Yunnan, Guangdong, Zhejiang og Guangxi.
Handelspost
Døme
Langs norskekysten blei det oppretta handelsstader for å driva fiskehandel frå mellomalderen. Desse hadde handelsprivilegium, og var regulerte til å liggja ei norsk mil unna kvarandre. I tillegg til kjøp og sal av fisk blei det også drive handel med nyttegjenstandar, øl og brennevin. Ein kunne også overnatta eller ligga til kai på desse stadene når det var nødvendig.
Manhattan og Singapore blei begge skipa som handelspostar, av høvesvis nederlendaren Peter Minuit i 1624 og engelskmannen Stamford Raffles i 1819. Med tida utvikla dei seg til storbyar.
Aghireșu
Aghiresu (ungarsk Egeres , tysk Erldorf) er ein kommune i Cluj fylke i Romania.
Andrej Perlov
Andrej Borisovitsj Perlov er ein tidlegare friidrettsutøvar frå Novosibirsk som i 1990 vart europameister og 1992 olympisk meister i 50 km kappgang. Han representerte Sovjetunionen.
Perlov vann gullmedaljen på 50 km kappgang under Friidretts-EM 1990 i Split, med Bernd Gummelt og Hartwig Gauder frå Aust-Tyskland på dei andre medaljeplassane. 50-kilometeren i Tokyo-VM 1991 starta klokka sju om morgonen, grunna høg temeperatur og framfor alt 97 % luftfukt. Etter at Perlov og lagkameraten Aleksandr Potasjov hadde opparbeidd eit klart forsprang, gjekk dei jamsides over mållinja med armane over skuldrane til einannan. Etter målfoto vart gullmedaljen til Potasjov og sølvet til Perlov. Året etter vann Perlov ein klar siger 50 km under Sommar-OL 1992 i Barcelona, med tiden 3.50.13, klart foran meksikaneren Carlos Mercenario og tyske Ronald Weigel.
Galata Cove
Galata Cove (bulgarsk залив Галата, ‘Zaliv Galata’) er ei vik på nordaustkysten av Île Anvers i Antarktiske Arkipel i Antarktis. Ho har innløp sør for Frolosh Point.
Cascade County
Fylket vart grunnlagt i 1887. Ved folketeljinga 2000 vart 22,5 % av ibuarane registrerte som tyskætta, 11,1 % irskætta og 10,2 % av norsk ætt.
Galata Cove
Vika er kalla opp etter Galataneset på den bulgarske kysten av Svartehavet.
Fort Severn i Ontario
Fort Severn (ᐗᔕᐦᐅᐠ [Waśahohk]) er ein busetnad i Ontario i Canada. Han ligg ved Hudsonbukta, og er den nordlegaste busetnaden i provinsen.
Han blir styrt etter eit urfolksband som Fort Severn First Nation (ᐗᔕᐦᐅ ᐃᓂᓂᐗᐠ [Waśaho Ininiwak] på myr-cree) som del av swampy cree First Nation. Det offisielle namnet på reservatet er Fort Severn 89.
I 2001 hadde Fort Severn 401 innbyggjarar. Dei høyrde til 90 familiar som budde i eit område på 40 km².
Busetnaden har ein vinterveg eller isveg som blir kalla Wapusk Trail om vinteren. Denne knyter han til Peawanuck i Ontario i aust og Shamattawa og Gillam i Manitoba i vest.
Historie
Området var folkesett av ulike urfolksgrupper gjennom fleire tusenår. Då europearar kom til staden budde den historiske Swampy Cree-gruppa, eit algonkinsk-talande folkeslag, i området.